Greek Legal Document

Category: 6

Content:
6α. ΔΙΑΤΑΓΜΑ της 20/27 Αυγ. 1932 (ΦΕΚ Α' 284) Περί απαλλοτριώσεως καλλιεργήσιμων εκτάσεων ανηκουσών εις Δήμους ή Κοινότητας ή συνδέσμους κοινοτήτων προς αποκατάστασιν ακτημόνων καλλιεργητών. Έχοντες υπ' όψει το άρθρ. 35 του Νόμ. 5496 «περί τροποποιήσεως διατάξεών τινων του Αγροτικού Νόμου και προσθήκης νέων τοιούτων, ως και την υπ' αριθ. 471 του 1932 γνωμοδότησιν του Συμβουλίου Επικρατείας προτάσει των Ημετέρων επί της Γεωργίας και Εσωτερικών Υπουργών, απεφασίσαμεν και διατάσσομεν. Άρθρ.1.-Επιτρέπεται, δι' αποφάσεως του Υπουργού της Γεωργίας, δημοσιευομένης εις την Εφημερίδα της Κυβερνήσεως, η ολική ή μερική απαλλοτρίωσις, συμφώνως τω άρθρ. 19 του Συντάγματος, καλλιεργησίμων εκτάσεων ανηκουσών εις Δήμους ή Κοινότητας ή συνδέσμους Κοινοτήτων, προς αποκατάστασιν ακτημόνων καλλιεργητών, εφ' όσον την απαλλοτρίωσιν ζητήσωσι δι' αιτήσεώς των μέλη των ως άνω Νομικών προσώπων. Άρθρ.2.-1.Άμα τη δημοσιεύσει της κατά το προηγούμενον άρθρον αποφάσεως του υπουργού της Γεωργίας η προβλεπομένη υπό του Αγροτικού Νόμου επιτροπή απαλλοτριώσεων της περιφερείας εν η κείται το απαλλοτριούμενον κτήμα, συνερχόμενη καθορίζει δι' αποφάσεως της οριστικής και αμετακλήτου τους δικαιουμένους αποκαταστάσεως κατά την έννοιαν του αγροτικού Νόμου, και τον χορηγηθησόμενον εις έκαστον κληρούχον κλήρον, καθορίζουσα άμα και την τοποθεσίαν και τα όρια εκάστου κλήρου, βάσει σχεδιαγράμματος συντασσομένου υπό Μηχανικού μερίμνη των ενδιαφερομένων, και προσαγομένου κατά την εκδίκασιν. Άρθρ.3.-1.Η οφειλομένη αποζημίωσις δια την υπό του παρόντος προβλεπομένην απαλλοτρίωσιν καθορίζεται συμφώνως τω άρθρ. 19 του Συν/τος και κατά την διαδικασίαν του Νόμ. ΓπΝΑ' ως ούτος ετροποποιήθη μεταγενεστέρως. 2.Μέχρι της καταβολής της καθορισθησομένης κατά τ' ανωτέρω αποζημιώσεως η κυριότης και η νομή της απαλλοτριωθείσης εκτάσεως παραμένει εις το Νομικόν πρόσωπον, εις ο ανήκει. Άρθρ.4.-Το τίμημα της απαλλοτριώσεως καταβάλλεται υφ' ενός έκαστου των αποκαθισταμένων κεχωρισμένως δι' ολόκληρον τον κλήρον του, εις το Ταμείον Παρακαταθηκών και Δανείων και επ' ονόματι του ιδιοκτήτου Νομικού Προσώπου από δε της καταβολής της αποζημιώσεως ο κληρούχος αποκτά την νομήν και κυριότητα του κλήρου του. Δι' αποφάσεως του Υπουργού, της Γεωργίας επέρχεται η δέπουσα μεταβολή εις τα οικεία βιβλία μεταγραφών. Άρθρ.5.-Από της εκδόσεως της αποφάσεως της κατά το άρθρ. 2 του παρόντος, επιτροπής Απαλλοτριώσεων και μέχρις ότου οι κληρούχοι αποκτήσωσι την κυριότητα των κλήρων των, συμφώνως τω άρθρ. 4 δύνανται έκαστος τούτων να αποκατασταθή εν αυτώ, ως μισθωτής καταβάλλων εις τον οικείον Δήμον ή Κοινότητα ή Σύνδεσμον Κοινοτήτων, μίσθωμα όπερ δέον να είναι έλασσον κατά το εν τρίτον του καταβαλλομένου μισθώματος κατά την 25 Μαΐου 1932, διαλυομένης αυτοδικαίως της τυχόν υφισταμένης μισθώσεως. Άρθρ.6.-1.Έκαστος των κληρούχων ίνα τύχη ευεργετημάτων του προηγουμένου άρθρου, δέον να υποβάλλη σχετικήν αίτησιν προς τον Ειρηνοδίκην της περιφερείας εν η κείται το κτήμα ζητών δια ταύτης, όπως αναγνωρισθή ως μισθωτής του χορηγηθέντος αυτώ υπό της Ε.Α. κλήρου. 2.Ο Ειρηνοδίκης λαμβάνων υπ' όψιν του την σχετικήν απόφασιν της Επιτροπής Απαλλοτριώσεων και την αίτησιν του ενδιαφερομένου, και εξετάζων εκ των ενόντων αναγνωρίζει δι' αποφάσεώς του τον αιτούντα ως μισθωτήν του κλήρου του καθορίζων άμα και το μίσθωμα όπερ δέον να καταβάλη ούτος συμφώνως τω άρθρ. 5 ως και τον τρόπον της καταβολής. 3.Το υπό του Ειρηνοδίκου καθοριζόμενον μίσθωμα καταβάλλεται εις το Ταμείον Παρακαταθηκών και δανείων υπέρ του Νομικού Προσώπου, εις ο ανήκει το κτήμα. Άρθρ.7.-1.Αν ο μισθωτής δεν συμμορφωθή προς τας διατάξεις του προηγουμένου άρθρου, κηρύσσεται κατόπιν αιτήσεως του Νομικού Προσώπου, εις ο ανήκει το κτήμα, έκπτωτος εκ της μισθώσεως, δια πράξεως του αρμοδίου Ειρηνοδίκου, τα δε τυχόν καθυστερούμενα μισθώματα, εισπράττονται κατά τας διατάξεις περί εισπράξεως δημοσίων εσόδων. 2.Μέχρι της κατά το άρθρ. 4 καταβολής, υπό του εκπτώτου μισθωτού κληρούχου, της αποζημιώσεως η εκμετάλλευσις του κλήρου τούτου, ενεργείται υπό του ιδιοκτήτου Νομικού Προσώπου. Άρθρ.8.-1.Αν ο μισθωτής κληρούχος δεν καταβάλλει εντός διετίας από της εκπτώσεώς του, δι' οιανδήποτε αιτίαν τα καθυστερούμενα μισθώματα, απόλλυσι τα υπό παρόντος δικαιώματά του, κηρυσσόμενος έκπτωτος εκ του κλήρου δι' αποφάσεως του Υπουργού της Γεωργίας, κατ' αίτησιν παντός έχοντος συμφέρον, ο δε κλήρος διατίθεται κατά τα εν άρθρ.2 οριζόμενα. 2.Αι διατάξεις του προηγουμένου εδαφίου  εφαρμόζονται     και     επί     κληρούχων   οίτινες    επί (Μετά την σελ. 124) Σελ. 124,01 183 - 79 Αγροτικός Κώδικας 17.Β.γ.6α μία διετίαν από της παραχωρήσεως κατά τα εν άρθρ. 2 οριζόμενα δεν εζήτησαν την μίσθωσιν του κλήρου των. Εις τον επί της Γεωργίας Ημέτερον Υπουργόν ανατίθεμεν την δημοσίευσιν και εκτέλεσιν του παρόντος. Σελ. 124,02 183-80 17.Β.γ.6α Αγροτικός Κώδικας 17.Β.γ.6α Αγροτικός Κώδικας